**PRILOGA A**

**NASLOVNA STRAN OBVESTILA O VLOŽITVI TOŽBE**

Priložena je tožba, ki je bila vložena pri Arbitražnem in mediacijskem centru (v nadaljevanju: **center**) Svetovne organizacije za intelektualno lastnino (WIPO) na podlagi Pravil alternativnega reševanja sporov pod domeno .eu (**pravila ADR**) in Dopolnilnih pravil Svetovne organizacije za intelektualno lastnino za pravila alternativnega reševanja sporov pod domeno .eu(**dopolnilna pravila**).

Pravila ADR so s sklicevanjem vključena v vašo registracijsko pogodbo z registrarjem(i) vašega(ih) imena (imen) domene in v skladu s to pogodbo morate sodelovati v obveznem administrativnem postopku, če tretja oseba (**tožeča stranka**) vloži tožbo pri ponudniku storitve reševanja sporov, kot je center, v zvezi z imenom domene, ki ste ga registrirali. Ime in kontaktni podatki tožeče stranke ter ime(na) domene (domen), ki je (so) predmet tožbe, so navedeni v dokumentu, ki je priložen tej naslovni strani.

Ko center pregleda tožbo in ugotovi, da izpolnjuje formalne zahteve pravil ADR in dopolnilnih pravil, vam bo po e-pošti poslal uradno kopijo tožbe, vključno s prilogami, poleg tega vam bo obvestilo z vsemi informacijami poslal tudi po navadni pošti. Na voljo boste imeli dvajset (20) delovnih dni od datuma začetka postopka ADR, da centru in tožeči stranki predložite odgovor na tožbo v skladu s pravili ADR in dopolnilnimi pravili. V administrativnem postopku se lahko zastopate sami ali za zastopanje poiščete pomoč pravnih svetovalcev.

• **Pravila ADR** so na voljo na naslovu

<https://eurid.eu/en/other-infomation/document-repository/>

• **Dopolnilna pravila** so na voljo na naslovu

<https://www.wipo.int/amc/sl/domains/rules/supplemental/eu.html>

• **Vzorec odgovora na tožbo** je na voljo na naslovu

<https://www.wipo.int/export/sites/www/amc/sl/docs/response-eu.doc>

Vse navedene dokumente vam lahko pošlje tudi center. S centrom v Ženevi, Švica, lahko vzpostavite stik po telefonu na številki +41 22 338 8247, ali e-pošti na e-naslovu domain.disputes@wipo.int.

Vljudno vas prosimo, da se obrnete na center in mu posredujete alternativni elektronski naslov, na kateri naslov želite prejeti (a) tožbo, vključno s prilogami in (b) drugo pisno komunikacijo v administrativnem postopku.

Med naslovniki kopije te tožbe so tudi register in registrar(ji), pri katerem(ih) je (so) registrirano(a) ime(na) domene (domen), ki je (so) predmet te tožbe.

Tožeča stranka s predložitvijo te tožbe centru potrjuje, da upošteva pravila ADR in dopolnilna pravila ter da jo ta zavezujejo.